Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 1992. évi XXXVIII. törvény egyes rendelkezéseire hivatkozással döntést nem hozott.
Paragraph Index: 140

28. napjáig döntést kellett volna hoznia a földcsereszerződések megkötése tárgyában. A pénzügyminiszter e döntést elmulasztotta meghozni. Mulasztásával megsértette a jogbiztonság alkotmányos elvét, miáltal a felhívott alkotmányos joggal összefüggésben visszásságot idézett elő. 1999/79/II. szám Az országgyűlési biztos általános helyettese az előidézett visszásság megszüntetése érdekében ajánlásában indítványozta a pénzügyminiszternek, hogy a panaszolt ügyben és hasonló ügyekben haladéktalanul hozzon döntést, és indítson fegyelmi vizsgálatot annak megállapítására, hogy az eljárás többéves elhúzódása miatt melyik minisztériumi ügyintézőt terheli felelősség. Az ajánlásra a pénzügyminiszter megbízásából a minisztérium közigazgatási államtitkára határidőben adott válaszában kifejtette, hogy az említett csereszerződések megkötése előtt be kell szerezniük az állami erdészeti hatóság nyilatkozatát, mely még nem történt meg, s állította, hogy az ügyben a pénzügyminiszterre nem volt kötelező a 30 napos ügyintézési határidő, továbbá hogy a döntés előkészítő szakaszának valóban kivételesen elhúzódó időtartama ellenére a KVI a jogszabályok maximális betartásával járt el, s ezért fegyelmi vizsgálat elrendelését nem tartja indokoltnak. Az országgyűlési biztos általános helyettese, az ajánlására adott válaszra reagálva kifejtette, hogy ajánlását változatlanul fenntartja, továbbá hogy a pénzügyminiszter számára egyetlen jogszabály sem írja elő, hogy az említett csereszerződések előtt kérje ki az állami erdészeti szolgálat véleményét. Az országgyűlési biztos általános helyettese álláspontját nemcsak a pénzügyminiszterrel, hanem a jogszabályváltozás folytán — mert a kincstári vagyon felügyelete időközben a Miniszterelnöki Hivatalt vezető miniszter hatáskörébe került — hatáskört gyakorló Miniszterelnöki Hivatalt vezető miniszterrel is közölte. A Miniszterelnöki Hivatalt vezető miniszter az országgyűlési biztos általános helyettesének fenntartott ajánlására válaszolva kifejtette, hogy felkérte a KVI vezetőjét, tekintse át a privatizációért felelős tárca nélküli miniszter földalap-módosító határozatait, és az eddig végre nem hajtott határozatokat a csereszerződés megkötésével azonnal hajtsa végre. A pénzügyminiszter — az országgyűlési biztos általános helyettesét fenntartott ajánlására vonatkozóan — arról tájékoztatta, hogy a tárgyi ügyet korábban ügyintéző Vagyonpolitikai és Privatizációs Főosztály a hatáskörváltozással egyidejűleg megszűnt, ezért a fegyelmi vizsgálat lefolytatása még annak indokoltsága esetén sem lenne lehetséges. Az országgyűlési biztos általános helyettese fenntartott ajánlására adott Miniszterelnöki Hivatalt vezető miniszteri választ elfogadta, és az ajánlás alapján tett intézkedését köszönettel tudomásul vette; a pénzügyminiszter tájékoztatása alapján pedig a fegyelmi felelősség megállapításának kezdeményezésére irányuló ajánlását visszavonta, melyről a pénzügyminisztert tájékoztatta. Az ajánlás elérte célját. Az ajánlás alapján tett intézkedés a panaszt megoldott. OBH 2775/1998. Az Alkotmány 2. § (1) bekezdésében deklarált jogállamiságból fakadó jogbiztonság követelményével, valamint az Alkotmány

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes